《雨中书事》
明代·黄云

病里仍愁四十过，学书学剑两蹉跎。
白翻野饭炊粳稻，绿染秋蹉制芰荷。
远道西风吹客鬓，空江暮雨湿渔蓑。
村醪急办青钱买，儿女灯前且笑歌。

作者简介：明苏州府昆山人，字应龙，号丹岩。家贫好学，文宗苏东坡，书法师黄山谷。弘治中以岁贡授瑞州训导。致仕卒，年七十二。有《丹岩集》，中多与沈周、文徵明等往来题咏之作。